Store til svært store (40-110 millimeter), kraftige, mørkt rødbrune til svarte trebukker. Oversiden er blank og glatt, kroppen en tanke flat. De utmerker seg særlig ved svært kraftige kjever (mandibler), særlig hos hannene. Pronotum har kraftige pigger på sidene. Antennene er omtrent to tredjedeler så lange som kroppen hos hannene, omtrent halvparten så lange som kroppen hos hunnene.